**«Стартап-ташаббуслари»**

**ёшларнинг инновацион ғоя ва стартап лойиҳаларини қўллаб-қувватлаш дастури доирасида амалга оширилган ишлар тўғрисида**

**ХИСОБОТ**

Жорий йилда «Стартап-ташаббуслари»дастури юртимизнинг барча минтақаларини қамраб олиб, онлайн аризалар қабул қилиш тизими орқали жаъми 648 та аризани қабул қилинди. Шундан 289 таси Тошкент шахри ва вилоятидан (59 та кизлар бошчилигидаги), 359 (80 та кизлар бошчилигидаги) эса вилоятлардан қабул қилинди. Бу 2018 йилга нисбатан 127 фоизга купроқ демакдир.

Таҳлиллар шуни кўрсатмоқдаки, аризалар сонига кўра 98 та лойиҳа билан туризм, сайёҳлик ва меҳмондўстлик хизматлари ёшлар учун энг маъқул йўналиш ҳисобланса, 77 та лойиҳа ижтимоий соҳалар, экология, спорт, таълим ва шаҳар атроф-муҳитига тегишли лойиҳалардир. Тиббиётнинг фармакология ва биотехнология йўналишида 61 та лойиҳа тақдим этилган бўлса, савдо ва хизмат кўрсатиш, қишлоқ хўжалиги ва озиқ-овқат саноати (AgroTech ва FoodTech), транспорт ва логистика хизматлари соҳаларига ҳам ёшлар истиқболли йўналиш сифатида қарашмоқда.

2019 йил Тошкент шахридан ташқари Фарғона, Қарши, Самарқанд, Бухоро, ва Хива шахарларида ҳам ўқув-машғулотлар ва маҳорат дарслари ўтказилди. Ҳар бир ҳудудда дастурида иштирок етиш учун 25 тагача энг яҳши лойиҳалар танлаб олинди. Қабул қилинган 648 та лойиҳалар дастур экспертлари томонидан ўрганиб чиқилиб, 341та лойиҳа саралаб олинди ва лойиҳа жамоалари билан суҳбат ўтказилди.

Натижада Тошкент шаҳри ва вилояти ва Сирдарё вилотидан 45та лойиҳа (15та лойиҳа кизлар бошчилигидаги), Андижон, Наманган ва Фарғона вилоятидан 37та лойиҳа (6та лойиха кизлар бошчилигидаги), Қашқадарё ва Сурхандарё вилоятларидан эса 21та лойиҳа (4та лойиҳа кизлар бошчилигидаги), Хоразм вилояти ва Қоракалпоғистон Республикасидан 27 та лойиҳа (6та лойиҳа кизлар бошчилигидаги), Жиззах ва Самарқанд вилоятларидан 26 та лойиҳа (5та лойиҳа кизлар бошчилигидаги), Бухоро ва Навоий вилоятларидан 22 та лойиҳа (5та лойиҳа кизлар бошчилигидаги), жаъми 179та лойиҳа (40 та лойиҳа кизлар бошчилигидаги) ва 388дан ошиқ жамоа аъзолари (105 кизлар), ёшларга Тошкент шахрида Вестминстер университетида 19-23 ноябрь кунлари, Фарғонада ТАТУ Фарғона филиалида 25-26 ноябрь кунлари, Қашқадарёда ТАТУ Қарши филиалида 28-29 ноябрь кунлари, Хива шахрида “Hiva Palace” меҳмонҳонасида 16-17 декабрь кунлари, Самарқандда KOICAнинг Касб-хунарга ўқитиш марказида 23-24 декабрь кунлари, Бухорода Ёшлар иттифоқи биносида 26-27 декабрь кунлари **«**Тежамкор стартап**»** (Lean Startup) услубиятига асосланган 12 соатдан иборат қуйидаги мавзуларда ўқув-машғулотлар ўтказилди.

1. Лойиҳа таклиф қиладиган қиймат тушунчаси;
2. “Lean Startup" ва “Customer Development“ услубияти;
3. «HADI» даврлари услуби;
4. MVP нима узи?;
5. Лойиҳа жамоаси;
6. Трекшн ва трекшн-ҳаритаси услуби;
7. Стартап бозорини баҳолаш;
8. Стартап-лойиҳаларининг бизнес-моделлари;
9. Стартап-лойиҳаларининг монетизации моделлари;
10. Маҳсулот/хизмат иқтисоди ва метркалари;
11. Юмшоқ билим ва малакалар (тақдимот қилиш, networking, музокара олиб бориш ва бошқ.).

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Вилоятлар** | **Жаъми** | **O'zb** | **Рус** | **Eng** | **Сухбатга** | **Дастурга** |
| 1 | Тошкент шахри  | **254** | 118 | 115 | 21 | 119 | 37/12 |
| 6 | Тошкент вилояти | **35** | 21 | 11 | 3 | 20 | 8/3 |
| 13 | Сирдарё вилояти | **6** | 5 | 1 | 0 | 5 | 1/0 |
| 2 | Самарқанд вилояти | **64** | 55 | 9 | 0 | 34 | 21/4 |
| 11 | Жиззах вилояти | **16** | 8 | 8 | 0 | 5 | 5//1 |
| 3 | Фарғона вилояти | **47** | 42 | 3 | 2 | 24 | 16/3 |
| 8 | Наманган вилояти | **28** | 23 | 5 | 0 | 17 | 11/3 |
| 10 | Андижон вилояти | **23** | 18 | 4 | 1 | 14 | 10/0 |
| 5 | Бухоро вилояти | **43** | 32 | 10 | 1 | 24 | 16/4 |
| 9 | Навоий вилояти | **15** | 13 | 1 | 1 | 7 | 6/1 |
| 7 | Қорақалпоғистон  | **31** | 22 | 9 | 0 | 12 | 10/3 |
| 4 | Хоразм вилояти | **46** | 34 | 11 | 1 | 21 | 17/3 |
| 14 | Сурхандарё вилояти | **21** | 21 | 0 | 0 | 20 | 9/2 |
| 12 | Қашқадарё вилояти | **19** | 19 | 0 | 0 | 19 | 12/1 |
|  | **Жаъми** | **648** | **431** | **187** | **30** | **341** | **179/40** |

*Жаъми қабул қилинган ва сараланган аризалар сони ҳудудлар кесимида*

Хар бир лойиҳага 5та идора раҳбарлари имзолаган ва муҳрлари қўйилган сертификатлар, лойиҳа номлари ёзилган ёрлиқ, хар бир жамоа аъзосига эса ўз исм ва шарифлари ёзилган бейж, 300 бетдан иборат дастур ўқув-машғулотларининг слайдлари чоп қилинган ишчи дафтар (рабочая тетрадь), ҳамма қатнашчилар учун иссиқ овкат, қўшни вилоятлардан келган қатнашчилар учун эса меҳмонҳона, ва танаффус пайтида иссиқ чой ва кофе ташкиллаштирилди. Ундан ташқари хар бир виляотда ўтказилган ўқув-машғулотлари маҳаллий ОАВ орқали ва ҳамкор ташкилотлар веб-саҳифаларида ёритилди.

Барча танлаб олинган ва ўқув-машғулотида иштирок этган стартап-лойиҳалари рўйхатлари вилоятлар кесимида (Илова-1), тақдим қилинган сертификат (Илова-2), лойиҳа номлари (Илова-3), ва иштирокчилар бейжлари (Илова-4), ўқув-машғулоти дастури (Илова-5) ва ишчи-дафтари (Илова-6), пресс-релизлар (Илова-7) намуналари илова қилинади.

Жаъми бўлиб республика бўйича 2019 йилда 388 дан ортиқ ёшларга 155та инновацион ғоя ва стартап лойиҳаларни амалга оширишга кўмак берилди. Ҳар-бир ўқув-машғулоти ўтказилган ҳудудга технология соҳасида тадбиркорлик тажрибасига эга устозлар бириктирилиб улар лойиҳа жамоаларини уз маслаҳатларини билан дастур услубига биноан кузатиб бордилар.

Ўқув машғулотларидан сўнг, ёш стартапчилар ўз лойиҳаларини амалий равишда тадбиқ этишга харакат қилдилар. Ҳар-бир лойиҳа жамоалари лойиҳани амалга ошириш учун йўл харитасини тузиб, лойиҳаларининг қиймат таклифларини синадилар, мақсадли аудитория эҳтиёжлари ва муаммоларини тадқиқ қилдилар, унинг асосида лойиҳаларининг кичик ишчи моделларни яратиб ва сотув амалга оширишга харакат қилдилар. Бу вақт мобайнида лойиҳаларни амалга ошириш билан боғлиқ турли масалалар бўйича маҳорат дарслари ва эксперт маслаҳатлари ташкил этилади.

Дастур доирасида лойиҳа жамоаларига 10 да ортиқ экспертлар ва мувоффоқиятли тадбиркорлар, инвестор ва венчур фонд вакиллари, чет-эллик мутаҳҳасислар билан маҳорат дарслари, маслаҳат учрашувлари ва ўқув-машғулотлари ўтказилди.

Дастур якунида битирувчи жамоалар лойиҳаларини амалга ошириш учун “Demo day” куни (Намойиш кунида) манфаатдор ташкилотлар ва сармоячилар олдида ўз лойиҳалари устида амалга оширган ишлари натижаларини тақдим этадилар. Намойиш натижаларига кўра энг яхши 5та лойиҳа ўз лойихаларини амалга оширишлари учун беғараз сармоя шаклида пул мукофотлари билан тақдирланадилар.

 Ушбу дастур Бирлашган Миллатлар Ташкилотининг Тараққиёт Дастури ва Бандлик ва меҳнат муносабатлари вазирлигининг Россия Федерацияси томонидан молиялаштириладиган "Ўзбекистонда ёшлар бандлигига кўмаклашиш" қўшма лойиҳаси (бундан буйн “қўшма лойиҳа”) доирасида, Ўзбекистон Ёшлар Иттифоқи, Ёшлар иттифоқи қошидаги “Yosh Tadbirkor” Ўзбекистон ёшлар тадбиркорлигини қўллаб-қувватлаш маркази, Ўзбекистон Савдо-саноат палатаси, Дастурий маҳсулотлар ва ахборот технологияларининг технопарки (ИТ-Парк) билан ҳамкорликда амалга оширилмоқда.

Тошкент шаҳри, Фарғона ва Қашқадарё вилоятларида ўтказилган ўқув-машғулотлари қўшма лойиҳа, Хоразм вилоятида ўтказилган ўқув-машғулотлари “Yosh Tadbirkor” маркази ва ИТ-Парк, Самарқанд ва Бухоро вилоятларида ўтказилган ўқув-машғулотлари эса қўшма лойиҳа, KOICAнинг Касб-хунарга ўқитиш маркази, “Yosh Tadbirkor” маркази ва Ўзбекистон Республикаси Савдо-саноат палатаси молиявий кўмаги асосида амалга оширилди.

Бу йил дстурни амалга оширишда Ўзбекистон Ёшлар иттифоқи қошидаги "Ёшлар келажагимиз" жамғармаси, “Рақамли ишонч” рақамли иқтисодиётни ривожлантиришни қўллаб-қувватлаш жамғармаси, "Ўзсаноатқурилишматериаллари" уюшмаси, "Еast Telekom” МЧЖ, Тошкентдаги Халқаро Вестминстер университети, "Ground Zero" ва "C-Space" коворкинг марказлари ҳам хамкорлик қилишмоқда.